## Pirkimo sąlygų 9 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**

1. Perkančioji organizacija ekonomiškai naudingiausią pasiūlymą išrenka pagal kainą ir su pirkimo objektu susijusius kriterijus, vadovaudamasi šiame priede nustatyta vertinimo tvarka.
2. Pasiūlyme nurodyta pirkimo objekto kaina laikoma neįprastai maža, jeigu ji atrodo neįprastai maža ir visais atvejais laikoma neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytos kainos aritmetinį vidurkį.
3. Pasiūlymų eilė sudaroma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas bus vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiau.
4. Pasiūlymų vertinimo kriterijai:

|  |  |  |  |  |
| --- | --- | --- | --- | --- |
| **Eil. Nr.** | **Vertinimo kriterijaus pavadinimas / aprašymas** | **Balų skyrimo tvarka** | **Lyginamasis svoris / Maksimalus skiriamų balų skaičius** | **Kartu su pasiūlymu pateikiami dokumentai / informacija** |
|  | **Kaina (C)** | | **94** | Pasiūlymo forma (**Specialiųjų pirkimo sąlygų 5 priedas**). |
|  | **Tiekėjo siūlomo IT infrastruktūros architekto papildoma patirtis**  **(P1)** | | | |
|  | Vertinama tiekėjo siūlomo IT infrastruktūros architekto[[1]](#footnote-2) papildoma patirtis per pastaruosius 7 **metus** įgyvendinant užbaigtus informacinių sistemų infrastruktūros diegimo, konfigūravimo ir (arba) priežiūros projektus naudojant "RedHat OpenShift" ar "Kubernetes". | **3 balai** skiriami už 1 įgyvendintą projektą, kuris atitinka nurodytus reikalavimus;  **6 balai** skiriami už 2 įgyvendintus projektus, kurie atitinka nurodytus reikalavimus.  **PASTABOS:**   1. Informacinės sistemos kūrimas apima naujos informacinės sistemos ar naujo registro sukūrimą arba esamos informacinės sistemos ar registro modernizavimą, tobulinimą, plėtrą ar konfigūravimą, kai būtina sukurti naujas funkcijas arba keisti įdiegtus duomenų apdorojimo procesus. Tačiau tai neapima informacinės sistemos ar registro priežiūros ir palaikymo, kurie apima tik klaidų taisymą ir sutrikimų šalinimą. 2. Jei tiekėjas remiasi ta pačia sutartimi tiek kvalifikacijai įrodyti, tiek papildomai patirčiai pagrįsti, ši sutartis nebus laikoma papildoma patirtimi ir už ją nebus skiriami vertinimo balai. 3. Vertinamas specialistas turi būti tas pats asmuo, kuriuo tiekėjas remiasi (arba remsis) siekdamas įrodyti atitiktį Pirkimo sąlygose nustatytiems kvalifikaciniams reikalavimams, nebent numatyta kitaip arba to užtikrinti negalima, pavyzdžiui, kai vertinami papildomi ar nauji specialistai. | **6** | 1. Pasiūlymo forma (**Specialiųjų pirkimo sąlygų 5 priedas**); 2. Specialistų sąrašas ir kokybinių vertinimo kriterijų atitikties pažyma (**Specialiųjų pirkimo sąlygų 15 priedas**); 3. Užsakovo atsiliepimas (**Specialiųjų pirkimo sąlygų 16 priedas**). |

1. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)) (skaičiuoklė pridedama). Pagal šią formulę laimėtoju pripažįstamas pasiūlymas, surinkęs didžiausią balų skaičių. Pasiūlymams, kuriuose nurodyta kaina viršija PSetMax, už kainą suteikiamas neigiamas balas. Jeigu pasiūlymo kaina lygi PSetMax, tuomet pasiūlymui už kainą suteikiama 0 balų, o pasiūlymams, kurių kaina artėja link PSetMin, atitinkamai suteikiamas vis didesnis teigiamas balų skaičius. Pasiūlymams, kurių kaina žemesnė už PSetMin, suteikiamų balų skaičius bus didesnis už lyginamąjį svorį. Perkančioji organizacija nustato, kad PsetMin lygi 0, PsetMax lygi suplanuotai pirkimo vertei EUR su PVM.
2. Pasiūlymai bus vertinami eurais. Jeigu pasiūlymuose kaina ar įkainis nurodyta užsienio valiuta, jie bus perskaičiuojami eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

1. Nurodytas specialistas **turi būti tas pats asmuo**, kurį tiekėjas turi (ar pasitelks) įrodinėdamas kvalifikacijos atitiktį Pirkimo sąlygose nustatytiems kvalifikacijos reikalavimams. [↑](#footnote-ref-2)